ມີການຮຽກຮ້ອງ​ ໃຫ້ທ່ານ Kerry ໂອ້ລົມ ເລຶ່ອງສິດທິມະນຸດ ກັບຈີນ
ບັນດາກຸ່ມປົກ​ປ້ອງ​ສິດທິ​ມະນຸດ ຮຽກຮ້ອງໃຫ້​ ທ່ານ John Kerry ຍົກ​ເອົາ​ເລື່ອງ​ສິດທິມະນຸດ ຂຶ້ນມາ​ໂອ້​ລົມ ໃນລະຫວ່າງການຢ້ຽມຢາມຈີນ.
ບັນດາກຸ່ມປົກປ້ອງສິດທິມະນຸດ ກໍາລັງພາກັນຮຽກຮ້ອງໃຫ້ລັດ ຖະມົນຕີຕ່າງປະເທດສະຫະລັດ ທ່ານ John Kerry ຍົກເອົາ ເລື່ອງການປະຕິ ບັດຕໍ່ພວກຄັດຄ້ານລັດຖະບານ ແລະເລື່ອງ ຄວາມກັງວົນກ່ຽວກັບສິດທິ ມະນຸດອື່ນໆ ຂຶ້ນມາໂອ້ລົມ ໃນລະ ຫວ່າງການເດີນທາງໄປຢ້ຽມຢາມຈີນ ຄັ້ງຈະມາຊຶ່ງຄາດວ່າ ຈະ ຄອບງຳໂດຍການເຈລະຈາຫາລືກ່ຽວກັບເລື່ອງ ເກົາຫລີນັ້ນ ຫລາຍໆກຸ່ມ ຮວມທັງ ອົງການນິລະໂທດກຳສາກົນ ແລະອົງ ການນັກຂ່າວບໍ່ມີພົມແດນ ກ່າວຢູ່ໃນໜັງສືທີ່ສົ່ງຫາເຖິງທ່ານ Kerry ໃນອາທິດນີ້ວ່າ ເຂົາເຈົ້າຢ້ານກົວວ່າ ຄວາມເປັນຫ່ວງ ດ້ານສິດທິມະນຸດຈະບໍ່ຖືກຍົກຂຶ້ນມາໂອ້ລົມກັນ ໃນຂະນະທີ່ ວໍຊິງຕັນ ຊອກສະແຫວງຫາໂອກາດທາງດ້ານເສດຖະກິດຢູ່ໃນຈີນແລະ ຢາກໃຫ້ປັກກິ່ງ ສະໜັບສະໜຸນກ່ຽວກັບເລື່ອງເກົາຫລີເໜືອແລະຄວາມເປັນຫ່ວງອຶ່ນໆຂອງນາໆຊາດ ໜັງສືສະບັບນີ້ກ່າວວ່າ ເຖິງແມ່ນວ່າຈີນໄດ້ຕ້ານຢັນຄວາມກົດດັນຈາກພາຍນອກ ເພື່ອໃຫ້ປັບປຸງປະຫວັດໃນການນັບຖືສິດທິມະນຸດຂອງຕົນກໍຈິງ ແຕ່ກໍປະກົດວ່າ ປັກກິ່ງໄດ້ສະໜອງຕອບຕໍ່ຄວາມກົດດັນດັ່ງກ່າວ ໜັງສືສະບັບນີ້ໄດ້ກ່າວຫາລັດຖະບານຈີນວ່າ ເພີ້ມການຮາວີລົບກວນຕໍ່ພວກຕຳໜິຕິຕຽນ ພາຍໃນ ສືບຕໍ່ນະໂຍບາຍປາບປາມຢ່າງຮ້າຍແຮງໃນທິເບດ ແລະເຂດ Xinjiang ແລະ ຈຳກັດຮັດແຄບ ຕໍ່ກຸ່ມສັງຄົມພົນລະເມຶອງ ສິດເສລີພາບໃນການ ປາກເວົ້າ ແລະການຊົມ ໃຊ້ລະບົບອິນເຕີແນັດ ໜັງສືສະບັບນີ້ຍັງກ່າວວ່າ ການຢ້ຽມຢາມຂອງ ທ່ານ Kerry ໄດ້ "ເປັນເວລາອັນສໍາຄັນທີ່ ສຸດ ເພື່ອສົ່ງສັນຍານໃຫ້ແກ່ຈີນວ່າ ຄຸນຄ່າຂອງຄວາມສໍາພັນ ລະຫວ່າງສະຫະລັດກັບຈີນ ສ່ວນນຶ່ງແລ້ວ ແມ່ນຈະຂື້ນຢູ່ກັບວ່າຈີນປະຕິບັດຕາມຫຼັກ ການສິດທິມະນຸດທີ່ຮັບຮູ້ໂດຍ ສາກົນຫຼືບໍ່ ໃນນະໂຍບາຍພາຍໃນ ແລະນະໂຍບາຍຕ່າງປະເທດ ຂອງຕົນນັ້ນ ”